OpenLLM-France/wikimedia huggingface dataset:
# Odontophrynus salvatori

Odontophrynus salvatori és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Caramaschi, U., Colli, G., Bastos, R. & Silvano, D. 2004. Odontophrynus salvatori. Llista Vermella d'Espècies Amenaçades de la UICN 2006. Consulta: 15 de gener de 2008.
# Oli de bacaba

L'oli de bacaba s'obté del fruit de l'Oenocarpus bacaba, que creix a la selva amazònica. La polpa del fruit també s'utilitza en l'elaboració del «vi de bacaba».
L'oli de bacaba és verdós i fragant, amb propietats fisicoquímiques similars a l'oli d'oliva. Els alts nivells d'àcids grassos insaturats com l'olèic i el linoleic proporcionen propietats emolients a l'oli de bacaba, fent-lo adequat per a la seva utilització a la pell.
| Àcid gras | Percentatge |
| Oleic | 50,0-65,0% |
| Alfa-linolènic | 7,0-16,0% |
| Behènic | 6,0-10,0% |
| Esteàric | 4,0-7,0% |
| Palmitoleic | 3,5-5,0% |

## Referències

* ↑ Navarro, E. A. Dicionário de tupi antigo: a língua indígena clássica do Brasil (en portuguès). São Paulo: Global, 2013.
* ↑ «Acaí/Bacaba» (en portuguès). Pará - Cultura, Fauna e Flora.

## Vegeu també

* Oenocarpus bacaba
* Oli d'açaí
* Oli de bataua
# Oli de borratja

Oli de borratja (en anglès: Borage seed oil) és un oli obtingut pel premsat de les llavors de la borratja (Borago officinalis). Es fa servir com a medicinal pel seu efecte antiinflamatori per tractar l'artritis, i també algunes afeccions de la pell (p.e.dermatitis atòpica) i inflamacions respiratòries. Té una de les majors quantitats (24%) d'àcid gamma-linolènic (omega-6) entre els olis de llavors – més que l'oli de groseller negre.
# Ordenonósne

Ordenonósne (en (ucraïnès) Орденоносне, en rus: Орденоносное) és un poble de la República Autònoma de Crimea a Ucraïna, que el 2014 tenia 84 habitants. Pertany al districte rural de Djankoi. Fins al 1948 la vila es deia Adjai-Kat.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Oscar Casal Mir

Oscar Casal Mir (El Tarter, 7 d'octubre de 1979) és un corredor de muntanya andorrà. És germà de l'atleta Marc Casal Mir.
És membre de l'equip nacional de curses de muntanya de la Federació Andorrana de Muntanyisme i és habitual del circuït Skyrunning de curses de muntanya. El 2018 va ser primer a la cursa Yading Skyrun a la Xina.
El març del 2023, va posar fi a la seva carrera esportiva d'alt nivell.

## Referències

* ↑ Amodei, Pasquale. «Oscar Casal Mir» (en anglès). Aremogna. Arxivat de l'original el 2019-11-15. [Consulta: 15 novembre 2019].
* 1 2 «Òscar Casal s'acomiada, molt emocionat, de l'equip nacional de curses de muntanya i de la competició d'alt nivell». Federació Andorrana de Muntanyisme, 22-03-2023. [Consulta: 7 abril 2023].
* ↑ López-Egea, Miquel «Els germans Casal, «perjudicats» pel nou format de competició». El Periòdic, 24-10-2019 [Consulta: 15 novembre 2019].
* ↑ «L'equip nacional assoleix tots els reptes marcats». El Periòdic, 22-10-2019.
* ↑ Gravina, Fabrizio. «Los secretos del triunfo de Oscar Casal en las alturas de la Yading Skyrun 2018» (en castellà). Carreras por Montaña, 07-05-2018. [Consulta: 15 novembre 2019].
# Oscofòries

Les Oscofòries (en grec antic: ὀσχοφόρια o ὠσχοφόρια) eren unes festes de la verema que se celebraven a l'antiga Àtica en honor de Dionís i Atena, els que donaven el vi i l'oli, i al mateix temps honorava Teseu i Ariadna.
Se suposa que se celebrava al començament del mes de Pianèpsion. La llegenda atribueix la seva fundació a Teseu. El seu nom derivava del mot ὦσχος, ὄσχος o ὄσχη (oskhos, oskhé), que fa referència a la branca de vinya amb raïm.
El dia de la festa, dos joves anomenats oscòfors (ὀσχοφόροι) i que havien de tenir els pares vius eren elegits d'entre els ciutadans més rics. Anaven vestits de dones i portaven sarments amb raïm del temple de Dionís a Atenes fins al d'Atena a Falèron. Els dos joves eren seguits per una processó que també portaven branques de vinya, i uns cors cantaven himnes anomenats cants oscofòrics (ὠσχοφορικὰ μέλη) que anaven acompanyats de danses. A les festes hi participaven unes dones que representaven les mares dels dos joves, i els portaven provisions i els relataven històries. Durant el sacrifici, el bàcul de l'herald estava ornat amb garlandes, i en el moment de les libacions els assistents proferien un crit de guerra (eleleu, iú iú, segons Plutarc).
Els efebs de totes les tribus feien després una cursa de la ciutat fins al temple d'Atena, i el guanyador rebia una copa amb cinc coses diferents, vi, mel, formatge, farina i oli i només el que guanyava bevia d'aquesta copa, segons Ateneu de Nàucratis. Procle també parla de la festa.

## Referències

* ↑ Smith, William (ed.). «Oschophoria». A Dictionary of Greek and Roman Antiquities (1890). [Consulta: 25-XI-2020].
# Orthetrum brunneum

Orthetrum brunneum és una espècie d'odonat anisòpter de la família dels libel·lúlids.

## Distribució i hàbitat

S'estén per tota la regió mediterrànea, incloent la majoria d'illes del Mediterrani, nord d'Àfrica i Àsia Menor. La seva distribució arriba a punt de l'Europa Central. Es troba en zones properes a rierols i rases amb poca vegetació, llocs on es desenvolupen les larves.

## Descripció

L'adult supera els 4 centímetres de llargària i els 7 d'envergadura alar. Presenta un dimorfisme sexual fàcilment visible. El mascle té un color blau intens, mentre que la femella el té groguenc (tot i que, com passa amb altres espècies, hi ha exemplars andromorfs que són blavosos). Pterostigma marró o groguenc.
| Mascle (Niederweimar, Alemanya) | Femella, (Weinsberg, Alemanya) | Còpula (Weinsberg, Alemanya) |

## Comportament

Els mascles són agressius i territorials, defensen el territori d'altres mascles i copulen amb les femelles que s'hi endinsen. Durant l'oviposició, la femella deixa anar els ous a l'aigua i pot anar acompanyada o no amb el mascle formant un tàndem.

## Referències

* 1 2 «Orthetrum brunneum» (en anglès). IUCN Red List. Dow, R.A. 2013. [Consulta: 4 setembre 2015].

## Enllaços externs

* Animalandia (castellà)
* Biodiversidad Virtual (castellà)
* Guadarramistas.com (castellà)
# Obituary

Obituary és una de les bandes pioneres del death metal. Es fundà a Tampa, Florida el 1985 amb el nom inicial de Xecutioner. Poc abans d'editar el primer disc, Slowly we rot, canviaren el nom per Obituary. Des de llavors ha estat una de les bandes més influents del moviment del death metal de Florida. El 1990 publicaren Cause of Death que, juntament amb Slowly we rot, són àlbums pioners i definitoris en llur gènere, entre altres coses per l'estil vocal del cantant, John Tardy, puix que fou un dels primers vocalistes que usà l'estil purament gutural, tot portant a l'extrem l'estil de predecessors com ara els cantants de Death o Possessed. Obituary és la cinquena banda de death metal pel que fa a nombre de discos venuts segons la llista de Nielsen Soundscan, amb la xifra de 368,184 còpies venudes. El seu disc de 1992 The End Complete ha venut com mínim 103,378 còpies només als Estats Units.
Després del disc de 1997 Back from the Dead, la banda manifestà un cert cansament i es dissolgué temporalment. Durant la pausa, Donald Tardy tocà a la banda de directe de Andrew W.K. (en llur aparició a Saturday Night Live Tardy va lluir una samarreta Obituary). Allen West es dedicà als seus dos projectes: Lowbrow i Six Feet Under. Trevor Peres formà Catastrophic el 2001. Obituary tornà a l'activitat el 2003, la qual cosa no impedí que Catastrophic continués com a projecte paral·lel. El disc de retorn, Frozen in Time, es publicà el 2005. El gener de 2007 editaren llur primer DVD, Frozen Alive.

## Membres de la banda
### Membres actuals

* John Tardy - veu (1985–1997, 2003–present)
* Ralph Santolla - guitarra solista (2007–present)
* Trevor Peres - guitarra rítmica (1985–1997, 2003–present)
* Frank Watkins - baix (1989–1997, 2003–present)
* Donald Tardy - bateria (1985–1997, 2003–present)

### Membres anteriors

* Allen West - guitarra solista (vegeu també Six Feet Under) (1985–1989, 1992–1997, 2003–2006)
* James Murphy - guitarra solista (1990–1992) (vegeu també Death, Disincarnate, Cancer, Testament)
* Daniel Tucker - baix (1988–1989)
* Peter Klavinger - guitarra solista (1999)
* Jack Owen - guitarra solista (una actuació en directe el 2007)

## Discografia
### Discos d'estudi

* Slowly We Rot (1989)
* Cause of Death (1990)
* The End Complete (1992)
* World Demise (1994)
* Back from the Dead (1997)
* Frozen in Time (2005)
* Xecutioner's Return (2007)
* Darkest Day (2009)
* Inked in Blood (2014)

### EPs i singles

* Don't Care (1994)

### Recopilaris

* Anthology (2001)

### Discos en directe

* Dead (1998)

### DVDs

* Frozen Alive (2006)

## Referències

* 1 2 «Blabbermouth.net - It's official: Cannibal Corpse are the top-selling death metal band of the SoundScan era». Arxivat de l'original el 2007-12-11. [Consulta: 11 octubre 2007].

## Enllaços externs

* Pàgina d'Obituary a Roadrunner Records
# Obišovce

Obišovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1289.
# Papir Prisse

El Papir Prisse, descobert per Émile Prisse d'Avennes (1807 - 1879) a Tebes (Egipte), l'any 1856, és un dels manuscrits més antics coneguts del món (c. 1900 aC.) i actualment es troba a la Biblioteca Nacional de França.
Es compon de dos tractats sobre la moral:
* El primer, incomplet, conté les dues últimes pàgines de les instruccions de Kagemni, djati dels reis Huni i Snefru, i és una recopilació de màximes morals i consells sobre la pràctica de la virtut.
* El segon és el llibre de màximes de Ptahhotep, djaty del faraó Djedkare Isesi, penúltim faraó de la dinastia V.
Tots dos textos probablement daten de la V dinastia.

## Referències

* ↑ M. Lichtheim, Ancient Egyptian Literature, Volume I, 1973, p.59
* ↑ Z.Zába (1956) retrieved 11:20GMT 24/9/11
* ↑ papyrus "Prisse" JW Bone (1887)
* ↑ Battiscombe G. Gunn, "THE WISDOM OF THE EAST, THE INSTRUCTION OF PTAH-HOTEP AND THE INSTRUCTION OF KE'GEMNI: THE OLDEST BOOKS IN THE WORLD", LONDON, JOHN MURRAY, ALBEMARLE STREET, 1906, https://www.gutenberg.org/files/30508/30508-h/30508-h.htm

## Enllaços externs

* Teaching of Ptahhotep (anglès)
* Papir Prisse a la Bibliothèque Nationale de France (francès)
* El Papir Prisse i les seves variants, Gustave Jéquier, Paris, 1911 (Bibliothèque Nationale de France) (francès)
* Text en jeroglífics i escriptura hieràtica, amb traducció en alemany.
# PVV

PVV té els següents significats:
* Partij voor Vrijheid en Vooruitgang, partit polític de Flandes
* Partit per la Llibertat (Països Baixos) (del seu nom en neerlandès Partij Voor de Vrijheid), partit polític dels Països Baixos
* Partit de la Llibertat (Països Baixos) (del seu nom en neerlandès Partij Van de Vrijheid), partit polític històric dels Països Baixos
* Penàguila Viva, partit polític municipalista de Penàguila, a l'Alcoià
* Politie Voetbal Vereniging, club de futbol amb seu a Paramaribo (Surinam)
# Pablo de la Torriente Brau

Pablo de la Torriente Brau (San Juan de Puerto Rico, 12 de desembre de 1901 - Majadahonda, 19 de desembre de 1936) fou un escriptor i milicià antifeixista cubà.
Va lluitar contra el dictador cubà Gerardo Machado i l'intervencionisme nord-americà a Cuba. Posteriorment va haver d'exiliar-se. A Espanya va ser corresponsal del periòdic comunista mexicà El Machete. Va lluitar amb la Segona República Espanyola contra l'exèrcit de colpista durant la Guerra civil espanyola, on hi va trobar la mort. El seu llibre Aventuras de un soldado desconocido cubano (1940) va ser editat pòstumament.
Les seves restes foren portades a Barcelona, al Cementiri de Montjuïc (al nínxol 3772), des d'on havien de portar-se a Cuba. No obstant això, al final de la guerra no foren traslladades. L'any 1939 fou enterrat novament en una fossa comuna, prop del nínxol. Malgrat que s'ha intentat trobar-ne les restes per a portar-les a Cuba, no s'ha aconseguit.
L'any 2016, el Consolat General de Cuba feu la petició a la Conselleria d'Afers i Relacions Institucionals i Exteriors i Transparència de la Generalitat de Catalunya, de qui depenia la competència de memòria històrica en aquell moment, per tal de recuperar-ne el cos. A finals de 2018, se signà un conveni tripartit entre el Consolat de Cuba, la Generalitat de Catalunya i l'Ajuntament de Barcelona amb l'objectiu de «recuperar, identificar i repatriar les [seves] restes». A data de 2 de maig de 2019 la intervenció al cementiri de Montjuïc restava sense data exacta d'execució.

## Referències

* ↑ «Pablo de la Torriente Brau». EcuRed. [Consulta: 30 novembre 2019].
* 1 2 «La fosa del brigadista en Montjuïc» (en castellà). La Vanguardia. LireLactu.fr, 03-05-2019. [Consulta: 3 maig 2019].
* ↑ «Aventuras del soldado desconocido cubano». Juventud Rebelde, 11-07-2019. [Consulta: 30 novembre 2019].
* ↑ «Héroes de la II República Española». [Consulta: 30 novembre 2019].
* ↑ Marimón, Sílvia. «Buscando a Pablo, el escritor y brigadista cubano enterrado en Montjuïc» (en castellà). Rebelión.org, 29-03-2017. [Consulta: 3 maig 2019].
* ↑ Larousse, Éditions. «Encyclopédie Larousse en ligne - Pablo de la Torriente Brau» (en francès). [Consulta: 6 novembre 2017].

## Enllaços externs

* Centre cultural que porta el seu nom a l'Havana
# Pablo de Rokha

Pablo de Rokha (Licantén, 17 d'octubre de 1895 — Santiago de Xile 10 de setembre de 1968) va ser un poeta xilè. La seva obra bascula entre el romanticisme i l'avantguardisme amb un llenguatge popular que aspirava a captar l'essència del país. Se'n destaca la seva important influència sobre Pablo Neruda entre d'altres més que no pas la seva pròpia obra i el seu caràcter marxista. Va escriure Gran temperatura (1937) i Morfología del espanto (1942).

## Referències

* ↑ «Pablo de Rokha». Gran Enciclopèdia Catalana. Barcelona: Grup Enciclopèdia Catalana.
# Orékhovka

Orékhovka (en rus: Ореховка) és un poble del krai de Stàvropol, a Rússia, que en el cens del 2010 tenia 1.708 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Partit de la Societat Majoritària

El Partit de la Societat Majoritària (en anglès, Bahujan Samaj Party; en hindi बहुजन समाज पार्टी, 'Partit de la Societat Majoritària') és un partit polític de l'Índia, de tendència socialista, que representa als intocables dalits.
El partit es va crear el 1984. Des del 1991 va començar a buscar aliances estatals i el 1995 va fer aliança amb el Bharatiya Janata Party, però a les eleccions de 1996 va tornar a participar sol, igual que ho va fer a les del 2000, amb uns bons resultats.
El seu símbol és un elefant.

## Referències

* ↑ «Partit de la Societat Majoritària». ésAdir. [Consulta: 1r maig 2024].
* ↑ livemint. «Mayawati says she will remain BSP president for next 20 years», 26-05-2018.
* ↑ Mishra, Anant Shekhar. «A tale of election symbols», 20-04-2014.
# Paleacantocèfals

Els paleacantocèfals (Palaeacanthocephala, gr. "acantocèfals antics") són una classe de l'embrancament Acanthocephala els adults del qual parasiten fonamentalment peixos, aus i mamífers aquàtics. En aquests animals, el nucli de la hipodermis està fragmentat i els mascles tenen set glàndules cimentants, a diferència dels arquiacantocèfals que en tenen vuit.

## Taxonomia

La classe Palaeacanthocephala inclou 765 espècies en tres ordres i 13 famílies:

### Ordre Echinorhynchida

* Família Arhythmacanthidae
* Família Cavisomidae
* Família Transvenidae
* Família Echinorhynchidae
* Família Fessisentidae
* Família Heteracanthocephalidae
* Família Illiosentidae
* Família Pomphorhynchidae
* Família Rhadinorhynchidae

### Ordre Polymorphida

* Família Centrorhynchidae
* Família Plagiorhynchidae
* Família Polymorphidae

### Order Heteramorphida

* Família Pyrirhynchidae

## Referències

* ↑ Monks, S. & Richardson, D. J. 2011. Phylum Acanthocephala Kohlreuther, 1771. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness. Zootaxa, 3148: 234–237.
# Pedro Pérez Rosado

Pedro E. Pérez Rosado (Petrés, 1953) és un guionista, productor i director de cinema valencià. És parella de la guionista cubana Lilian Rosado.
Estudià cinema a la Facultat de Filosofia i Lletres de la Universitat de Valladolid. De 1974 a 1987 treballa a Videquip com a ajudant de direcció i director de producció en documentals, publicitat i sèries de televisió. El 1993 va crear la productora Pedro Rosado Producciones SL per desenvolupar els seus treballs.
Va debutar com a director el 2000 amb Las cenizas del volcán, un documental sobre els esdeveniments de Chiapas que va rebre el premi internacional de la premsa política al Festival Internacional de Cinema de Friburg (FIFF) i una menció especial al Festival Internacional del Nou Cinema Llatinoamericà de l'Havana. El 2004 va estrenar el seu primer llargmetratge de ficció, Cuentos de la guerra saharaui, basat en les vivències d'un legionari espanyol destinat al Sàhara Espanyol que el 1975 deserta per unir-se al Polisario. Per aquesta pel·lícula va rebre el premi de l'audiència al Festival Internacional de Cinema de Friburg, consistent en 5.000 francs suïssos.
El seu tercer llargmetratge, Aigua amb sal, fou candidata al Colón de Oro al XXXI Festival de Cinema Iberoamericà de Huelva, va obtenir el premi a la millor pel·lícula i el premi al millor director a la Mostra de València de 2005 i va rebre una premi especial als XV Premis Turia.
El 2011 va dirigir Wilaya, una història de dues germanes als campaments saharauis de Tindouf, que fou exhibida a la Secció Panorama del 62è Festival Internacional de Cinema de Berlín i fou premiada amb la Bisnaga de Plata a la millor banda sonora del Festival de Màlaga.

## Filmografia

* Las cenizas del volcán (2000)
* Cuentos de la guerra saharaui (2004)
* Aigua amb sal (2005)
* La mala (2008)
* Wilaya (2011)
* El somni de les sargantanes (2018)

## Referències

* ↑ Lilian Rosado y Pedro Pérez Rosado: “Antes uno podía dedicarse a ser artista”, Levante-EMC, 17 d'abril de 2018
* ↑ Pedro Pérez Rosado al seu propi bloc
* ↑ El documental 'Las cenizas del volcán' de Pérez Rosado recibe un nuevo premio internacional, El Mundo, 19 de març de 2001
* ↑ Se estrena 'Cuentos de la guerra saharaui', Diario de Córdoba, 15 de gener de 2004
* ↑ Cine latinoamericano acapara premios en Friburgo, swissinfo.ch, 28 de març de 2004
* ↑ 'Ciudade Baixa', de Sergio Machado, ganadora del 'Colón de Oro', 20 Minutos, 26 de novembre de 2005
* ↑ Pérez-Rosado: «Agua con sal habla de la marginación de las mujeres trabajadoras más que de legalidades», Levante-EMV, 1 de desembre de 2005
* ↑ Cartelera Turia premia a Coixet, Zambrano, Perugorría y Cercas, Levante-EMV, 23 de juny de 2006
* ↑ 'Wilaya', del valenciano Pedro Pérez Rosado, única película española en la Sección Panorama de la Berlinale, Europa Press, 3 de gener de 2011
* ↑ La producción valenciana 'Wilaya', Mejor Película en el Festival de Cine Europeo y Egipcio de Luxor, Las Provincias, 25 de setembre de 2012
# Pardal del mar Mort

El pardal del mar Mort (Passer moabiticus) és un ocell de la família dels passèrids (Passeridae).

## Hàbitat i distribució

Habita vegetació de ribera al sud de Turquia, Orient Pròxim, l'Iraq, Iran i oest de l'Afganistan.

## Referències

* ↑ «Pardal del mar Mort». Cercaterm. TERMCAT, Centre de Terminologia. Rev. 20/02/2022(català)
# Pegasoferes

Les pegasoferes (Pegasoferae) són un superordre de mamífers que s'ha proposat basant-se en recerca genòmiques en sistemàtica molecular per Nishihara, Hasegawa i Okada (2006).
Davant la seva sorpresa, les dades recollides els van dur a proposar un clade que comprenia els quiròpters, els carnívors, perissodàctils i els folidots. Segons això, els parents més propers perissodàctils són els carnívors. Altres teories anteriors a les dades filogenètiques havien relacionat els quiròpters amb els insectívors i els perissodàctil amb els artiodàctils en el tàxon dels ungulats.

## Cladograma

| Laurasiatheria | Eulipotyphla  Scrotifera   Pegasoferae  Chiroptera  Ferae    Perissodactyla Carnivora Artiodactyla |

## Referències

* ↑ Nishihara, H.; Hasegawa, M.; Okada, N. «Pegasoferae, an unexpected mammalian clade revealed by tracking ancient retroposon insertions» (en anglès). Proceedings of the National Academy of Sciences, 103, 26, 27-06-2006, pàg. 9929–9934. DOI: 10.1073/pnas.0603797103. ISSN: 0027-8424. PMC: PMC1479866. PMID: 16785431.
* ↑ «Ungulates:». All About Mammals. [Consulta: 14 octubre 2020].
# Pegasus Continental Cycling Team

El Pegasus Continental Cycling Team (codi UCI: PCT) és un equip ciclista professional indonesi, de categoria Continental. Competeix principalment a les curses de l'UCI Àsia Tour.

## Principals resultats

* Tour de Jakarta: Ryan Macanally (2016)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

A partir del 2014 l'equip participa en les proves dels circuits continentals, especialment a l'UCI Àsia Tour.
UCI Àsia Tour
| Temporada | Classificació per equips | Millor ciclista en la classificació individual |
| 2014 | 60è | Patria Rastra (169è) |
| 2015 | 47è | Dadi Suryadi (151è) |
| 2016 | 64è | Ryan MacAnally (178è) |
| 2017 | 82è | Elan Riyadi (366è) |
UCI Europa Tour
| Temporada | Classificació per equips | Millor ciclista en la classificació individual |
| 2016 | 135è | Lars Pria (1505è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Paracrocidura

Paracrocidura és un gènere de musaranyes que pertanyen a la família dels sorícids. Els animals d'aquest grup viuen a l'Àfrica central i occidental i s'assemblen morfològicament a les espècies del gènere Crocidura.
Comprèn les següents espècies:
* Paracrocidura graueri
* Paracrocidura maxima
* Paracrocidura schoutedeni

## Referències

* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
# Pere Cabra

Pere Cabra (Mataró, 1963) és un escriptor català.

## Biografia

Pere Cabra és comunicador audiovisual. Col·labora com a periodista en diversos blogs a la Xarxa.

## Llibres

* Oh, sí! Oh, sí!, novel·la, SetzeVents Editorial, Urús 2009
* Pizza, novel·la, SetzeVents Editorial, Urús 2008
* Koan, assaig, SetzeVents Editorial, Urús 2008
* BlueJeans, novel·la, SetzeVents Editorial, Urús 2008
* La fuerza del mundo, MTM, Barcelona 2004 (en castellà)

## Referències

* ↑ http://tumateix-escriptors.blogspot.com.es/2011/07/pere-cabra.html

## Enllaços externs

* El quadern d'Albert Calls sobre Koan
* Biografia MTM Arxivat 2010-09-24 a Wayback Machine.
# Pere Cabanyes

Pere Cabanyes fou Síndic i jurat de la vila de Sabadell el 1408, defensor dels privilegis reials de Sabadell contra les arbritarietats del Procurador delegat dels Consellers de la ciutat de Barcelona, Senyora de la vil·la de Sabadell, en que per la present causa va ser desterrat de la vil·la i processats els Prohoms el Consell de Sabadell per haver sortit en la seva defensa.

## Referències

* ↑ Sabadell, Villa y ciudad (en castellà). Sabadell: Ajuntament de Sabadell. Comissió de cultura, 1970, p. 109.
* ↑ Forrellad, Miquel «El procés notarial de Sabadell». Arrahona.
# Patrulla

Una patrulla és una unitat militar operativa, no administrativa, formada per l'agrupació de 4 esquadres o 2 escamots totalitzant uns 10-30 homes.

## Referències

* ↑ «patrulla». GEC. [Consulta: 11 juny 2023].
* ↑ «patrulla» (en castellà). RAE. [Consulta: 11 juny 2023].